**ΑΝΑΚΟΙΝΩΣΗ**

**«ΒΕΛΤΙΩΣΗ ΒΑΘΜΟΛΟΓΙΑΣ**

**ΓΙΑ ΤΗΝ ΕΞΕΤΑΣΤΙΚΗ ΠΕΡΙΟΔΟ ΣΕΠΤΕΜΒΡΙΟΥ 2023»**

Αγαπητές/οί φοιτήτριες/ές,

Όσες/οι επιθυμείτε να ζητήσετε την επανεξέτασή σας, μπορείτε να υποβάλετε σχετικό αίτημα βελτίωσης βαθμολογίας μέσω της ηλεκτρονικής πλατφόρμας unistudent.uop.gr.

**Ακολούθως σημειώνεται ότι με την υποβολή της αίτησης, αυτόματα διαγράφεται ο προηγούμενος προβιβάσιμος βαθμός του μαθήματος, του οποίου ο φοιτητής αιτείται τη βελτίωση.**

Σημειώστε ότι:

Η ημερομηνία υποβολής των αιτήσεων ορίζεται για το χρονικό διάστημα από **01/08/2023** έως και **10/08/2023.**

Δυνατότητα υποβολής αιτήσεων έχουν μόνο οι φοιτητές του 8ου ή του 10ου εξαμήνου.

Οι φοιτητές έχουν δικαίωμα να επιλέξουν έως επτά (7) μαθήματα Κορμού και Θεματικού Κύκλου.

Η αίτηση/εξέταση για βελτίωση βαθμολογίας επιτρέπεται μόνο μία φορά.

Δεν ισχύει η επανεξέταση για τα μαθήματα επιλογής.

Οι δηλώσεις θα πραγματοποιηθούν αποκλειστικά ηλεκτρονικά και θα τηρηθούν αυστηρά οι προκαθορισμένες ημερομηνίες.

Μετά το πέρας της καταληκτικής ημερομηνίας η Γραμματεία δε θα παραλαμβάνει αιτήματα.

Από τη Γραμματεία

18 Ιουλίου 2023